ອົງການກຸສົນ ຂອງເກົາຫຼີໃຕ້ ຈັດສົ່ງແປ້ງ ໄປຊ່ອຍ ເກົາຫຼີເໜືອ
ມູນນິທິສັນຕິພາບເກົາຫຼີ ຈັດສົ່ງແປ້ງໜັກ 150 ໂຕນ ໄປຊ່ອຍເກົາຫຼີເໜືອ ໃນວັນສຸກມື້ນີ້
ໃນວັນສຸກມື້ນີ້ ກຸ່ມສັງຄົມພົນລະເຮືອນກຸ່ມນຶ່ງຂອງເກົາຫຼີໃຕ້ໄດ້ຈັດສົ່ງແປ້ງໜັກ 150 ໂຕນ ໄປໃຫ້ເກົາຫຼີເໜືອຊຶ່ງເປັນການໃຫ້ຄວາມຊ່ອຍເຫຼືອທາງດ້ານອາຫານ ຊຸດທຳອິດຈາກເກົາຫຼີ ໃຕ້ນັບແຕ່ມື້ລາງຜູ້ນຳຂອງເກົາຫຼີເໜືອໄດ້ເຖິງແກ່ອະສັນຍະກຳໃນເດືອນແລ້ວ ພວກຜູ້ຕາງໜ້າ ຂອງມູນນິທິສັນຕິພາບເກົາຫຼີ ໄດ້ຂ້າມເຂດຊາຍແດນທີ່ມີການຍາມຮັກສາ ຄວາມປອດໄພຢ່າງເຄັ່ງຄັດເຂົ້າໄປໃນເກົາຫຼີເໜືອ ພ້ອມດ້ວຍລົດບັນທຸກແປ້ງ 8 ຄັນ ແປ້ງເຫຼົ່ານີ້ມີກຳນົດທີ່ຈະສົ່ງໄປໃຫ້ໂຮງຮຽນປະຖົມ ສູນກາງເບິ່ງແຍງເດັກແລະໂຮງຮຽນອະ ນຸບານ ໃນແຂວງ Hwanghae ເໜືອ ເຈົ້າໜ້າທີ່ຂອງມູນນິທິສັນຕິພາບເກົາຫຼີກ່າວວ່າ ຜູ້ຕາງໜ້າສອງຄົນຂອງອົງການຈະຢູ່ທີ່ເກົາ ຫຼີເໜືອຈົນຮອດວັນເສົາມື້ອື່ນ ເພື່ອໃຫ້ເປັນທີ່ແນ່ໃຈວ່າການຊ່ອຍເຫຼືອເຫຼົ່ານີ້ໄດ້ຕົກໄປເຖິງມື ສະຖານທີ່ຮັບການຊ່ອຍເຫຼືອຕາມທີ່ໄດ້ຕັ້ງໃຈໄວ້